মৃত প্রসূতির পরিবারকে দেওয়া হবে ৫ লক্ষ টাকার ক্ষতিপূরণ: মুখ্যমন্ত্রী

কলকাতা : বঙ্গ রাজনীতি এখন উত্তাল বেআইনি স্যালাইন কাণ্ডে। মেদিনীপুর মেডিক্যাল কলেজে বেআইনি স্যালাইন দেওয়া হয় প্রসূতিদের যার জেরে মৃত্যু হয় এক প্রসূতির। ইতিমধ্যেই রাজ্যের তরফ থেকে এই ঘটনার সিআইডি তদন্ত শুরু হয়েছে। আর এবার এই ঘটনায় গতকাল অর্থাৎ বৃহস্পতিবার নবান্নে সাংবাদিক বৈঠক করেন মুখ্যমন্ত্রী মমতা বন্দ্যোপাধ্যায়। সেখান থেকেই বেআইনি স্যালাইন কাণ্ডে যেই প্রসূতির মৃত্যু হয়েছিল, সেই পরিবারকে ক্ষতিপূরণ দেওয়া হবে বলে জানান মুখ্যমন্ত্রী। মৃতের পরিবারকে দেওয়া হবে ৫ লক্ষ টাকার ক্ষতিপূরণ, পাশাপাশি পরিবারের কেউ যদি চায় তাহলে একজনকে দেওয়া হবে সরকারি চাকরিও: ঘোষণা করলেন মুখ্যমন্ত্রী।

আরও পড়ুন: প্রসূতি মৃত্যুর ঘটনায় সাসপেন্ড ১২ জন চিকিৎসক, এবার তাদের বিরুদ্ধে দায়ের এফআইআর

এদিন নবান্নের বৈঠক থেকে মেদিনীপুর মেডিক্যাল কলেজে প্রসূতি মৃত্যুর ঘটনায় চিকিৎসকদের বিরুদ্ধে অভিযোগ তুলে সেখানকার ১২ জন চিকিৎসককে শোকজ করেন। যাদের বিরুদ্ধে ইতিমধ্যে দায়ের হয়েছে এফআইআরও। নবান্নের সাংবাদিক বৈঠক থেকে বৃহস্পতিবার একথা জানিয়ে রাজ্যের প্রশাসনিক প্রধান স্পষ্ট করে দিয়েছেন, মানুষের জীবন নিয়ে ছিনিমিনি খেলা তিনি বরদাস্ত করবেন না।

সাংবাদিক বৈঠক থেকে মুখ্যমন্ত্রী বলেন, “মেদিনীপুরের ঘটনা মর্মান্তিক। একটা ছোট্ট শিশু তার মাকে হারাল। পরিবারটা তার স্ত্রীকে হারিয়েছে। মৃত্যুর বিকল্প কোনও সাহায্য দিয়ে পূরণ হয় না। তবু মৃত পরিবারকে ৫ লাখ টাকা নেওয়ার অনুরোধ করব এবং যেহেতু ডাক্তারদের গাফিলতির জন্য এঘটনা, তাই পরিবার চাইলে সরকারি চাকরির ব্যবস্থা করা হবে।”

দেখুন অন্য খবর

Powered by how to get embed code from youtube and helglån.com